महिला दिवस पर 8 मार्च को होगा सेवाभावी महिलाओं का सम्मान
नरसिंहगढ़ | अंतर्राष्ट्रीय महिला दिवस के मौके पर निर्माण मजदूर पंचायत और जग जागरण मंच की ओर से 8 मार्च को दोपहर 2 बजे अंबेडकर भवन पत्थर बाजार में सम्मान समारोह का आयोजन किया जाएगा। पंचायत और मंच के अध्यक्ष कैलाश शर्मा ने बताया कि सम्मेलन में अलग-अलग क्षेत्रों में बेहतर कार्य करने वाली सेवाभावी महिलाओं का साहित्यिक संस्था महादेवी वर्मा पाठक मंच की ओर से सम्मान किया जाएगा। कार्यक्रम के संयोजक दीपेंद्र शर्मा ने बताया कि सम्मेलन में महिला सशक्तिकरण, महिला सुरक्षा-समृद्धि के वैधानिक उपचार, घरेलू हिंसा आदि विषयों पर बात की जाएगी।
hin_Deva hin_Deva